Rata-aukio 2							LAUSUNTO 
90100 OULU							30.3.2011
Puh 01036 49500
Fax 01036 49615
oulu.ko@oikeus.fi

Oikeusministeriölle 

Viite:  			Oikeusministeriön kriminaalipoliittisen osaston kirje 5.2.2011, OM 14/69/2008

Asia:  	Lausunto tutkintavankeusolosuhteiden parantamista selvittäneen työryhmän mietinnöstä (oikeusministeriön mietintöjä ja lausuntoja 81/2010)

Lausunto: 		Käräjäoikeus pitää kehittämisehdotuksia kannatettavina.  

Tutkintavankien säilyttämiseen varattujen tilojen korjaaminen pelastuslain edellyttämälle tasolle on tarpeellista samoin kuin tutkintavankien säilyttämisen keskittäminen mietinnössä esitetyn mukaisesti. Käräjäoikeus pitää tärkeänä sitä, että tutkintavankien pääasiallinen säilytys tapahtuisi vankiloissa. Tilojen kehittämisessä tulee huomioida, että tutkintavangit siirretään nykyistä nopeammin vankiloihin säilytettäväksi. Lisäksi käräjäoikeus pitää tärkeinä kuulustelutiloja ja avustajan käyttämistä koskevia ehdotuksia. 

Videoneuvotteluyhteyden välityksellä pidetyistä pakkokeinoistunnoista on käräjäoikeudessa pääasiassa hyviä kokemuksia. Käräjäoikeus suhtautuu varauksella ajatukseen, että pääkäsittelyitä ryhdyttäisiin järjestämään ns. vangitun jutuissa videoyhteyden välityksellä. 
		
Tulisiko tutkintavankeuden vaihtoehtoja ryhtyä selvittämään?

Käräjäoikeus on vaihtoehtojen selvittämisen kannalla kuitenkin sillä varauksella, että aiemmin asiaan laaditut selvitykset hyödynnetään. 
	
Valmistelu:		Lausunnon on valmistellut 2. osaston (rikosasiat) käräjätuomari Antti Karjala.

Laamanni					Ville Konsén

Hallintopäällikkö 				Jari Lehtelä